

**เผยแพร่ : 25 เมษายน 2568**

**ระบบเตือนภัยเศรษฐกิจอุตสาหกรรมภาคตะวันออก**

**เดือนเมษายน 2568 “ส่งสัญญาณเฝ้าระวังเพิ่มขึ้น” จากเดือนก่อน**

**คาดการณ์เฉลี่ย 2 เดือนข้างหน้า “ส่งสัญญาณเฝ้าระวังเพิ่มขึ้น” จากปัจจุบัน**

**คาดการณ์เฉลี่ย 4-6 เดือนข้างหน้า “ส่งสัญญาณเฝ้าระวังลดลง” จากปัจจุบัน**

**รายงานผลระบบเตือนภัยเศรษฐกิจอุตสาหกรรมภาคตะวันออก**

**The Early Warning System of Eastern Industrial Economics (EWS\_E)**

**ระดับสัญญาณเตือนภัยขององค์ประกอบหลัก 2 เดือนข้างหน้า**

**ระดับสัญญาณเตือนภัยขององค์ประกอบ เดือนเมษายน 2568**

 **CONS\_11 CONS \_18 MNR\_TH NEW\_BOT PRO\_TH**

 **BSI\_TH\_3E BCI\_US CCI\_OECD CCI\_EA19 PMI\_JP**

 **CONS\_11 CONS\_18 MNR\_TH NEW\_BOT PRO\_TH**

 **BSI\_TH\_3E BCI\_US CCI\_OECD CCI\_EA19 PMI\_JP**

**ประเด็นสำคัญ : เดือนเมษายน 2568**

* + **เศรษฐกิจอุตสาหกรรมภาคตะวันออกยังอยู่ในเกณฑ์ต้องเฝ้าระวัง**
	+ **ปัจจัยภายในประเทศอยู่ในเกณฑ์เฝ้าระวังต่อเนื่องตามการบริโภคที่ชะลอตัว และความไม่แน่นอนในการส่งออกสินค้า**
	+ **ปัจจัยต่างประเทศอยู่ในเกณฑ์ปกติเบื้องต้น แต่มีแนวโน้มชะลอลงตามความขัดแย้งทางการค้าที่ทวีความรุนแรงมากขึ้น ผู้บริโภค
	มีความกังวลต่อราคาสินค้าที่อาจสูงขึ้นท่ามกลางรายได้ที่ตึงตัว**

**คาดการณ์ 2 เดือนข้างหน้า (พ.ค.-มิ.ย.68) “ส่งสัญญาณเฝ้าระวังเพิ่มขึ้น”** ค่าวัฏจักรยังคงติดลบต่อเนื่อง โดยปัจจัยต่างประเทศมีแนวโน้ม
ซบเซาในประเทศเศรษฐกิจขนาดใหญ่ ซึ่งอยู่ในความขัดแย้งทางการค้าจากกรณีการประกาศขึ้นภาษีนำเข้าของสหรัฐอเมริกา ขณะที่ปัจจัยภายในประเทศ
มีมุมมองดีขึ้นด้านความเชื่อมั่นในภาคการผลิต แต่หากการส่งออกต้องเผชิญกับภาษีนำเข้าที่สูงขึ้นจากสหรัฐอเมริกา อาจกระทบให้ภาคการผลิตชะลอตัว

**คาดการณ์ 4-6 เดือนข้างหน้า (ก.ค.-ก.ย.68) “ส่งสัญญาณเฝ้าระวังลดลง”** ค่าวัฏจักรยังคงติดลบแต่ลดระดับการเฝ้าระวังลงเล็กน้อย ตามปัจจัยภายในประเทศที่มีแนวโน้มฟื้นตัวได้ดี อย่างไรก็ดี หากการเจรจาทางการค้ากับสหรัฐอเมริกาไม่เป็นผล อาจกระทบให้ค่าวัฏจักรกลับเข้าสู่ภาวะหดตัวต่อไป

**ระดับสัญญาณเตือนภัยขององค์ประกอบหลัก ปัจจัยภายในประเทศ : *“ส่งสัญญาณเฝ้าระวังใกล้เคียงกับเดือนก่อน”***

* **ยอดขายรถจักรยานยนต์ (CONS\_11) : “ส่งสัญญาณเฝ้าระวังเพิ่มขึ้น” ค่าวัฏจักรปรับลดลงต่อเนื่องจากเดือนก่อน** สอดคล้องกับยอดจำหน่ายที่ลดลง
จากเดือนก่อน ตามกำลังซื้อและการบริโภคที่ตึงตัว อย่างไรก็ดี คาดว่าในระยะถัดไปมีแนวโน้มจะปรับปรุงดีขึ้นหลังการจัดงาน Motor Show 2025
* **ดัชนีปริมาณจำหน่ายน้ำมันฯ (ปรับฤดูกาล) (CONS\_18) : “ส่งสัญญาณเฝ้าระวังลดลง” ค่าวัฏจักรปรับตัวดีขึ้น** ตามปริมาณจำหน่าย
ที่เพิ่มขึ้นจากเดือนก่อน แต่ยังหดตัวจากช่วงเดียวกันในปีก่อน ทั้งนี้ คาดว่าผลดีจากช่วงเทศกาลท่องเที่ยวจะช่วยกระตุ้นยอดจำหน่ายในระยะข้างหน้า
* **อัตราดอกเบี้ยเงินกู้ยืมข้ามคืนระหว่างธนาคาร : ต่ำสุด (MNR\_TH) : “ส่งสัญญาณเฝ้าระวังเพิ่มขึ้น” ค่าวัฏจักรหดตัวต่อเนื่อง** สอดคล้องกับทิศทางอัตราดอกเบี้ยนโยบายที่อาจมีการปรับลดอัตราดอกเบี้ยเพื่อให้สอดคล้องกับระดับอัตราเงินเฟ้อ และภาวะเศรษฐกิจที่เริ่มเติบโตช้าลง
* **ดัชนีคำสั่งซื้อใหม่ทั้งหมดของไทย (NEW\_BOT) : “ส่งสัญญาณเฝ้าระวังลดลง” ค่าวัฏจักรติดลบน้อยลงเล็กน้อยจากเดือนก่อน** ตามค่าดัชนี
ความเชื่อมั่นด้านคำสั่งซื้อที่ปรับเพิ่มขึ้น จากผลดีในช่วงขาขึ้นของการส่งออกชิ้นส่วนอิเล็กทรอนิกส์ ผลิตภัณฑ์อาหาร และบรรจุภัณฑ์พลาสติก
* **ดัชนีการผลิตของไทย (PRO\_TH) : “ส่งสัญญาณเฝ้าระวังลดลง” ค่าวัฏจักรติดลบน้อยลงจากเดือนก่อน** โดยค่าดัชนียังมีสภาวะดีขึ้น ในทิศทางเติบโตจากเดือนก่อนตามกลุ่มสินค้าที่ส่งออกเพิ่มขึ้น ได้แก่ Hard Disk Drive (HDD) Printed Circuit Board (PCB) ทูน่ากระป๋อง อาหารสัตว์เลี้ยง และบรรจุภัณฑ์อาหาร
* **ดัชนีความเชื่อมั่นทางธุรกิจของไทย 3 เดือนข้างหน้า (BSI\_TH\_3E) : “ส่งสัญญาณเฝ้าระวังลดลง” ค่าวัฏจักรติดลบน้อยลงแต่ยังมีระดับใกล้เคียงกับเดือนก่อน** ตามระดับความเชื่อมั่นฯ ที่หดตัวจากเดือนก่อน โดยเฉพาะความเชื่อมั่นนอกภาคการผลิตปรับลดลงตามธุรกิจอสังหาริมทรัพย์ที่ยอดขายยังไม่ฟื้นตัว ขณะที่ความเชื่อมั่นในภาคการผลิตปรับตัวดีขึ้นตามการผลิตชิ้นส่วนอิเล็กทรอนิกส์และอาหารที่ความเชื่อมั่นปรับเพิ่มขึ้นตามการส่งออกที่ขยายตัว

**ระดับสัญญาณเตือนภัยขององค์ประกอบหลัก ปัจจัยต่างประเทศ : *“ส่งสัญญาณปกติเบื้องต้น”***

* **ดัชนีความเชื่อมั่นทางธุรกิจสหรัฐอเมริกา (BCI\_US) : “ส่งสัญญาณปกติเบื้องต้น” ค่าวัฏจักรเป็นบวกใกล้เคียงกับเดือนก่อน** ตามความเชื่อมั่นฯ
ที่มีระดับใกล้เคียงกับเดือนก่อน โดยความเชื่อมั่นต่อเศรษฐกิจลดลงเล็กน้อยจากความเสี่ยงของภาวะการเงินที่ตึงตัวและสงครามการค้าที่จะทำให้ราคาสินค้าสูงขึ้น
* **ดัชนีความเชื่อมั่นผู้บริโภคของโออีซีดี (CCI\_OECD) : “ส่งสัญญาณปกติเบื้องต้น” ค่าวัฏจักรลดระดับลงในแดนบวก** ตามค่าดัชนีที่ปรับลดลงเล็กน้อยจากเดือนก่อน โดยผู้บริโภคในหลายประเทศยังเผชิญภาวะตึงตัวของรายได้ภายใต้ราคาสินค้าที่สูงขึ้น และความเสี่ยงจากสงครามการค้าที่มีแนวโน้มรุนแรงขึ้น
* **ดัชนีความเชื่อมั่นผู้บริโภคของสหภาพยุโรป (CCI\_EA19) : “ส่งสัญญาณปกติเบื้องต้น” ค่าวัฏจักรปรับลดลงจากเดือนก่อน** ตามค่าดัชนีที่ปรับลดลงเล็กน้อยจากเดือนก่อน โดยผู้บริโภคในยุโรปมีความกังวลต่อราคาสินค้าที่อาจผลักดันให้เงินเฟ้อสูงขึ้น จากผลของความขัดแย้งทางการค้าในระยะนี้
* **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP) : “ส่งสัญญาณเฝ้าระวัง” ค่าวัฏจักรติดลบเข้าสู่สภาวะเฝ้าระวัง** ตามค่าดัชนีที่ปรับลดลง
จากผลผลิตและคำสั่งซื้อใหม่ที่ปรับลดลงตามความต้องการทั้งจากตลาดภายในประเทศและต่างประเทศที่ลดลง ประกอบกับต้นทุนการผลิตยังเพิ่มขึ้นต่อเนื่องตามค่าจ้างแรงงาน ราคาวัตถุดิบ พลังงาน และค่าขนส่ง จากค่าเงินเยนที่อ่อนค่า ทั้งนี้ มีเพียงการจ้างงานที่เพิ่มขึ้น เพื่อทดแทนตำแหน่งงานที่ว่างลง



**รายงานผลระบบเตือนภัยเศรษฐกิจอุตสาหกรรมภาคตะวันออก (The Early Warning System of Eastern Industrial Economics)**

**ที่มาของข้อมูล**

1. **ยอดขายรถจักรยานยนต์ (CONS\_TH11), ดัชนีปริมาณจำหน่ายน้ำมันเบนซิน
แก๊สโซฮอล์ และน้ำมันดีเซล (ปรับฤดูกาล) (CONS\_TH18), อัตราดอกเบี้ยเงินกู้ยืมข้ามคืนระหว่างธนาคารต่ำสุด (MNR\_TH), ดัชนีคำสั่งซื้อใหม่ทั้งหมดของไทย (NEW\_BOT), ดัชนีการผลิตของไทย (PRO\_TH) และดัชนีความเชื่อมั่นทางธุรกิจของไทย (3 เดือนข้างหน้า) (BSI\_TH\_3E)** ข้อมูลจากธนาคารแห่งประเทศไทย
2. **ดัชนีความเชื่อมั่นทางธุรกิจสหรัฐอเมริกา (BCI\_US), ดัชนีชี้นำเศรษฐกิจ
สหภาพยุโรป (CCI\_EA19) และดัชนีชี้นำเศรษฐกิจของโออีซีดี (CCI\_OECD)**
ข้อมูลจากองค์การ-เพื่อความร่วมมือและการพัฒนาทางเศรษฐกิจ (OECD)
3. **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP)** ข้อมูลจาก IHS Markit Economics.

**ภาคตะวันออก 8 จังหวัด** ได้แก่ ฉะเชิงเทรา ชลบุรี ระยอง จันทบุรี ตราด สระแก้ว ปราจีนบุรี และนครนายก

**ที่มาของปัจจัยองค์ประกอบหลัก 10 ตัวแปร** คัดเลือกโดยใช้แนวคิดวัฏจักรธุรกิจ (Business Cycle) ของ Bry & Boschan (1971) โดยการพิจารณาจุดวกกลับของเครื่อง
ชี้วัดทางเศรษฐกิจที่เกิดก่อนเศรษฐกิจอุตสาหกรรมภาคตะวันออก (ตัวแปรชี้นำ
10 ตัวแปรในระบบเตือนภัย มีความสามารถในการชี้นำเศรษฐกิจอุตสาหกรรม
ภาคตะวันออก 1-3 เดือน โดยมีความแม่นยำในการพยากรณ์เฉลี่ยร้อยละ 94.0
จากการทดสอบช่วงปี 2559-2563)

**วิธีการคำนวณ** ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ใน
การคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (รายงานฉบับนี้ใช้ข้อมูลเดือนกุมภาพันธ์-มีนาคม 2568)

**การอ่านค่าระดับส่งสัญญาณเตือนภัยฯ มี 5 ระดับ ได้แก่**

* **สัญญาณไฟสีเขียว หมายถึง ส่งสัญญาณปกติ**
* **สัญญาณไฟสีเขียวอ่อน หมายถึง ส่งสัญญาณปกติเบื้องต้น**
* **สัญญาณไฟสีเหลือง หมายถึง ส่งสัญญาณเฝ้าระวัง**
* **สัญญาณไฟสีแดงอ่อน หมายถึง ส่งสัญญาณไม่ปกติเบื้องต้น**
* **สัญญาณไฟสีแดง หมายถึง ส่งสัญญาณไม่ปกติระยะรุนแรง**

**การอ่านค่าดัชนีชี้นำวัฏจักร (ค่ามาตรฐานเท่ากับ 0)**

* **หากมีค่ามากกว่า 0 หมายถึง** เศรษฐกิจอุตสาหกรรมมีภาวะปกติ ความเสี่ยงเกิดเหตุการณ์วิกฤตอยู่ในระดับต่ำมาก
* **หากมีค่าใกล้เคียงหรือเท่ากับ 0 ในช่วงขาขึ้น หมายถึง** เศรษฐกิจอุตสาหกรรมมีแนวโน้มฟื้นตัวจากภาวะวิกฤต แต่ยังมีความเสี่ยงที่ต้องเฝ้าระวัง
* **หากมีค่าใกล้เคียงหรือเท่ากับ 0 ในช่วงขาลง หมายถึง** เศรษฐกิจอุตสาหกรรมมีแนวโน้มถดถอยเข้าสู่ภาวะเฝ้าระวัง
* **หากมีค่าน้อยกว่า 0 แต่ไม่เกิน -1** เศรษฐกิจอุตสาหกรรมของไทย อยู่ในภาวะเฝ้าระวังเหตุการณ์วิกฤต
* **หากมีค่าน้อยกว่า -1 หมายถึง** เศรษฐกิจอุตสาหกรรมของไทย อยู่ในภาวะเกิดเหตุการณ์วิกฤต

**ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)**

**75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680607**

